stanford-oval/wikipedia huggingface dataset:
Toontown Online
גאגים

הגאגים (Gags) - המשמשים למעשה נשק בקרבות קוגים - מחולקים לסוגים (Gag Tracks). לכל סוג תכונות מיוחדות. הסוגים מצוינים להלן:
| סוג הגאג | מאפיינים |
| --- | --- |
Toon-Up: מעלה את החיים של שאר השחקנים או אחד מהם. גאגים בעלי מספור זוגי מכוונים כלפי כל הטונים, והעוצמה שלהם מחולקת באופן שווה לכל אחד מהם
Trap: הטמנת מלכודת מול אחד מהקוגים. לא ניתן להטמין מלכודת מול אותו הקוג טרם הפעלת המלכודת הקודמת, ובמקרה שבאותו התור כמה טונים יטמינו מלכודת מול אותו הקוג, אותן מלכודות ייעלמו בענן של אבק. מלכודות מופעלות באמצעות גאגים מסוג "Lure"
Lure: פיתוי הקוגים (לדוגמה, באמצעות שטר המחובר לחכה). גאגים בעלי מספור זוגי מכוונים כלפי כל הקוגים. קוג שפותה נשאר לא פעיל ("Stunned") למשך כמה סבבים, לפי עוצמת הגאג
Sound: פגיעה בכל הקוגים בקרב באמצעות גלי קול
Throw: השלכת מאפים על הקוגים. כל טון חדש מקבל סוג גאג זה באופן אוטומטי
Squirt: התזת מים על הקוגים. כל טון חדש מקבל סוג גאג זה באופן אוטומטי
Drop: הפלת חפצים כבדים על הקוגים
כל סוג גאג מכיל שבעה גאגים. טונים מתחילים את המשחק עם שני סוגים ("Throw" ו-"squirt"), ובכל עיר קיימת סדרת משימות לקבלת סוג חדש. העיר הראשונה היא Toontown Central, בה נעשית הבחירה בין "Toon-Up" ל-"Sound". לאחר הבחירה, לטון יהיו 16 משימות הדרושות להשלמה, שבסופה של כל אחת מהן הוא יקבל "פריים" לאנימציה של השימוש בגאג מאותו הסוג. כאשר כל המשימות הושלמו, הטון יקבל את הגאג הראשון מאותו סוג גאג, ויוכל לעבור למשימות בעיר הבאה בתור, בה גם תהיה לו בחירה בין שני סוגי גאגים שאין לו. ניתן להשיג בסך-הכל 6 סוגי גאגים, כך שיש לוותר על אחד מהסוגים. הקומבינציות הפופולריות הן "Trapless" (ללא גאגים מסוג "Trap"), או "Dropless" (ללא גאגים מסוג "Drop"). לעומת זאת, משתמשים שיצרו שחקן בשלב הבטא של המשחק (בשנת 2003) התחילו גם עם גאגים מסוג "Drop", כך שיכלו להשתמש בכל סוגי הגאגים.
כאשר נלחמים בקוגים בהצלחה, בסוף הקרב כל טון יקבל נקודות ניסיון לגאגים בהם השתמש, ושלא פספסו את המטרה. נקודות הניסיון הן לפי רמת הגאג (1 עד 7), אך יכולות להיות מוכפלות בכמה מצבים:
כאשר יש פלישה של קוגים, ערך כל גאג שנעשה בו שימוש במהלך הפלישה מוכפל
בבנייני קוגים, ערך ההכפלה עולה בחצי עם כל עלייה של קומה. כך:
בקומה הראשונה: ×1
בקומה השנייה: ×1.5
בקומה השלישית: ×2
בקומה הרביעית: ×2.5
בקומה החמישית: ×3
בבניינים במהלך פלישות ערך הקומה מוכפל
ניתן גם לשתול עד שמונה גאגים בחצר הבית של טון, ובכך להפוך אותם לאורגניים, הצמחים כל עצי גאגים. העצים, לאחר שהגיעו לגודלם המרבי, יגבירו את עוצמת הגאג ב-10%, וכן יאפשרו לטון לאסוף את הגאג בחינם פעם ביום - אותו העץ יצמיח מחדש ביום הבא.
את הגאגים מרמה 1 עד 6 ניתן לקנות בחנות הגאגים ("Goofy's Gag Shop") הקיימת בכל אחת מהערים. ניתן לקנות גם גאגים מהחנות דרך רכבת המשחקים, לאחר כל סבב של משחק. מעבר ל-"Throw" ו-"Squirt", ניתן להפוך סוגים נוספים של גאגים לזמינים על ידי השלמת משימות שונות.
גאגים ברמה 7 הם הכי עוצמתיים, ואינם ניתנים לקנייה. הם פוגעים בכל הקוגים בקרב, וניתן להחזיק בכל רגע נתון רק ביחידה אחת מכל אחד מהם. כאשר טון מגיע ל-10,000 נקודות ניסיון בסוג גאג מסיום, מד הנקודות יוחלף על מד "500 to Go!", הסופר כמה נקודות נשארו על שיגיע ל-500. כאשר ישיג 500 נקודות, יוכל לזכות פעם נוספת באותו הגאג, והמד יתאפס בחזרה ל-"500 to Go!". במידה ויש לטון כבר את הגאג, המד יישאר על "0 to Go!", עד שהטון ישתמש בגאג. ניתן גם לאסוף גאגים אורגניים מרמה 7 מדי יום.
חיים

ה"חיים" של הטונים בטונטאון נקראים "Laff Points" - שיבוש של המילה "laugh" באנגלית - צחוק. החיים של הטון מוצגים על גבי אייקון בצורת הראש של החיה של השחקן, בו מוצגת בעין הימנית רמת החיים המקסימלית, ובשמאלית רמת החיים הנוכחית. ניתן להגדיל את רמת החיים המקסימלית באמצעות השלמת משימות והשתתפות בפעילויות. את רמת החיים הנוכחית, המושפעת מהתקפות קוגים במהלך קרבות, ניתן להעלות בכמה דרכים:
להיות בתחומי מרכז העיר של אחת הערים - בכל 30 שניות, השחקן יקבל חי נוסף, עד להגעה לחיים המקסימליים. זה נכון גם לגבי הזמן שבו משחקים ברכבת ה-Trolley
לאסוף אוצרות (Treasure) ממרכזי הערים - לכל עיר אוצר משלה, שכאשר נוגעים בו, מתווספים חיים. לדוגמה, האוצרות במעגן של דונלד דאק הם כוכבי ים, המצויים מתחת למים, ומוסיפים 10 חיים
בקרבות קוגים:
שימוש בגאג מסוג Toon-Up, המעלה את החיים של אחד או כל הטונים בקרב (אבל לא של השחקן שמשתמש בגאג)
זימון דודל (חיית החמד) כדי שיבצע פעלול. הדודל יכול לבצע אותו ולשמח את כל השחקנים, אך יכול גם להתבלבל ולא להועיל כלל
זימון אחד ה-SOS Toons העושה שימוש הגאג מסוג "Toon-Up" - בהם ניתן לזכות מקרב ה-VP
שימוש ב-Unite! Phrae להעלאת חיים - בו ניתן לזכות מקרב ה-CFO
נגיעה בחבית צחוק (Laff Barrel) באחד ממתקני הקוגים
דיבור עם הדמות ללא שחקן הרלוונטית בסוף משימה, או בסוף חלק של משימה, יחדש לטון את כל החיים שלו
כל טון מתחיל את המשחק עם 15 חיים מקסימליים. ניתן להעלות את הרף על ידי:
השלמת ה-"Toontask" - משימה שכל טון חדש מקבל, על-מנת להכיר את המשחק, ובסופה מקבל חי נוסף
השלמת משימות של חיים מהערים השונות - 84 בסך-הכל
דיג: על כל 10 זנים חדשים של דגים, הטון מקבל חי נוסף - 7 בסך-בכל
מרוץ מכוניות: ניתן להשיג גביעים ממרוצים, וכל גביע עשירי מוסיף חי אחד - 3 בסך-בכל
גולף: ניתן להשיג גביעים מגולף, וכל גביע עשירי מוסיף חי אחד - 3 בסך-בכל
חקלאות: טונים יכולים גם לגדל פרחים. עם התקדמותם, מתאפשר להם לגדל עוד זנים, וכל זן עשירי מוסיף חי אחד - 4 בסך-בכל
חליפת קוגים: עם ההתקדמות בקרבות במפקדות הקוגים, כאשר טון מקבל חליפת קוג מסדר 8, בדרגה 15, 20, 30, 40 או 50, הוא יקבל נקודת חיים נוספת. 5 נקודות לכל מפקדה, ו-20 בסך-הכל
חיים > אוברים

אוּברים (Ubers) הם כינויים לשחקנים שבכוונה נשארים עם חיים מקסימליים נמוכים, במטרה להפוך את המשחק מאתגר יותר. אוברים יבחרו להימנע מפעילויות שמעלות את רמת החיים, עד להגעה לכמות החיים הרצויה, או לחלופין, כלל לא יעסקו בפעילויות אלה, על מנת להישאר עם 15 חיים. לעומת זאת, רוב האוברים יעדיפו לקבל גישה ליותר משני סוגי הגאגים שאיתם מתחילים, ולכן ישלימו משימות להשגתם, אך דבר זה מצריך קודם את השלמת המשימות שנותנות חיים מאותה העיר. לאוברים, על-פי רוב, שניים עד ארבעה סוגי גאגים.
מנגד, קיימת גם התופעה של ה-"אנטי אובר" - טונים שמשלימים את כל המשימות, אך בוחרים להשתמש רק בגאגים מסוגים מסוימים, וכך למעשה לא מקבלים נקודות בשאר סוגי הגאגים, ונשארים בהם עם גאג ברמה 1. תופעת האנטי-אוברים הרבה פחות נפוצה.
חיים > Greening

תופעת ה-Greening היא כאשר טון מנסה לחבל בקרב נגד קוגים, במטרה לגרום לאחד או יותר מהשחקנים לאבד את כל החיים שלהם, להפסיד בקרב ולאבד אל כל הגאגים. התופעה - ששמה נובע מהצבע הירוק של מד החיים כאשר יש לטון 0 חיים - נחשבת כסוג של הצקה והיא נגד כללי המשחק.
סגירת המשחק

באוגוסט 2013, מודעה באתר של טונטאון הודיעה על סגירת המשחק, המיועדת ל-19 בספטמבר באותה השנה, ולפיה הצעד ייעשה על מנת להתמקד בהמשך הפיתוח של פרויקטים נוספים, כדוגמת קלאב פינגווין. הודעה זהה פורסמה לגבי שני משחקים נוספים של דיסני - Pirates of the Caribbean Online ו-Pixie Hollow. מרגע פרסום ההודעה ועד לתאריך הסגירה, כל השחקנים קיבלו בחינם את כל ההטבות של חברות בתשלום. נעשו כמה ניסיונות לבטל את הסגירה, ביניהם פרסום עצומה, וכן ניסיון להעביר את בעלות המשחק מדיסני לידיים פרטיות, אך המשחק נסגר בסופו של דבר.
סגירת המשחק > שרתים פרטיים

שרתים פרטיים ("Toontown Private Servers", לעיתים גם מכונים "Toontown Remakes" - גרסאות חדשות של טונטאון) הם אתרים שיצרו מחדש את המשחק (קוד המקור של טונטאון היה זמין לציבור), ומאפשרים לציבור הרחב ליצור משתמש ולשחק. אתרים כאלה נעשו פופולריים לאחר סגירת המשחק המקורי ב-2013. על נרשמים לאתרים אלה לא חלה הגבלה של חברות בתשלום, ולרוב הם גם כוללים אפשרויות שלא היו קיימות בגרסה המקורית של המשחק. השרת הפרטי שבו נעשה השימוש הרב ביותר הוא Toontown Rewritten.
איילט סיגטוואר

| --- | --- |
דגל

 
 ממשל
 משטר:  מונרכיה
 עיר בירה:  סיגטוואר
 גאוגרפיה
 יבשת:  אירופה
 היסטוריה
 הקמה:  הקמת האיילט
 הקמה:  1596
 פירוק:  צירוף האזור לאיילט קניז'ה
 פירוק:  1600
 ישות קודמת:  האימפריה העות'מאנית (1453–1844) איילט בודין   האימפריה העות'מאנית (1453–1844) איילט בוסניה   ממלכת הבסבורג ממלכת הונגריה ההבסבורגית
 ישות יורשת:  האימפריה העות'מאנית (1453–1844) איילט קניז'ה
 
איילט סיגטוואר היה איילט של האימפריה העות'מאנית שהוקם בשנת 1596 והתקיים תקופה קצרה עד לשנת 1600, אז צורף לאיילט קניז'ה.
היסטוריה

כאשר סולימאן המפואר נפטר ביום האחרון של הקרב על סיגטוואר, בנו סלים השני הגיע להחליפו, ועם כיבוש העיר ב-8 בספטמבר 1566, הוקם מיד סנג'ק סיגטוואר כחלק מאיילט בודין. בשנת 1596 הפך מהמט השלישי את הסנג'ק לאיילט, אולם בשנת 1600 סופחו כל אדמות האיילט לאיילט קניז'ה כסנג'ק, אשר התקיים עד לשנת 1688.
אדני צדק

אֲדֹנִי צֶדֶק דמות מקראית, מלך ירושלים בזמן כיבוש הארץ על ידי יהושע, שמו נזכר בספר יהושע, פרק י', פסוק א':
וַיְהִי כִשְׁמֹעַ אֲדֹנִי-צֶדֶק מֶלֶךְ יְרוּשָׁלִַם, כִּי-לָכַד יְהוֹשֻׁעַ אֶת-הָעַי וַיַּחֲרִימָהּ--כַּאֲשֶׁר עָשָׂה לִירִיחוֹ וּלְמַלְכָּהּ, כֵּן-עָשָׂה לָעַי וּלְמַלְכָּהּ; וְכִי הִשְׁלִימוּ יֹשְׁבֵי גִבְעוֹן, אֶת-יִשְׂרָאֵל, וַיִּהְיוּ, בְּקִרְבָּם
כאשר נודע לאדני צדק כי הערים העי ויריחו נפלו בידי הצבא הישראלי ותושבי גבעון נכנעו, כרת אדני צדק ברית עם מלכי חברון, ירמות, לכיש ועגלון והכריז מלחמה על הגבעונים. לדעת יהודה אליצור, כוונת המלכים הייתה להילחם נגד הגבעונים אותם ראו כבוגדים ולא נגד ישראל.
יהושע נחלץ לעזרת הגבעונים ונלחם בחמשת המלכים. המלכים ברחו והסתתרו במערה ליד מקדה. יהושע ציווה לקחת את חמשת המלכים ולתלות אותם.
הסבר שמו

שמו של אדני צדק הוא שם תאופורי. פירוש השם אדני צדק הוא: (האל) צדק אדון.
בנוסח תרגום השבעים שמו של אדני צדק הוא אדני בזק. יש חוקרים הסוברים כי השם אדוני צדק הוא שם כללי למלכי ירושלים וזאת גם לדעת רד"ק שטען כי ”כל מלכי ירושלים היו נקראים בזמן ההוא, אדוני צדק או מלכי צדק”.
האל צדק ידוע כאל פיניקי ונזכר גם בכתבי פילון איש גבל.
הערות שוליים

↑  יהודה אליצור עיונים בספר יהושע: דיוני החוג למקרא בבית דוד בן-גוריון, ירושלים, קריית ספר, 1960, עמ' 3.
↑  שמואל אחיטוב, מקרא לישראל : יהושע, ירושלים, מאגנס, 1995, עמ' 158.
↑  יאיר זקוביץ, עולם התנ"ך יהושע, תל אביב, דוידזון עתי, 1993, עמ' 95.
| ספר יהושע |
| --- | --- | --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |  |
| חלוקת הארץ לשבטים | נחלת שבט ראובן • נחלת שבט שמעון • נחלת שבט יהודה  (רשימת ערי יהודה) • נחלת שבט יששכר • נחלת שבט זבולון • נחלת שבט דן • נחלת שבט נפתלי •  נחלת שבט גד • נחלת שבט אשר • נחלת שבט אפרים • נחלת שבט מנשה •  נחלת שבט בנימין • ערי הלויים • ערי המקלט |  |
| סיום ספר יהושע | מזבח שניים וחצי השבטים • נאום יהושע • הברית בשכם |  |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |  |
אטיבר אסאדלי

| --- | --- |
אין תמונה חופשית
 לידה:  12 במאי 1992 (בן 32) באקו, אזרבייג'ן 
 מוקד פעילות:  אזרבייג'ן 
 כלי נגינה:  פסנתר 
 
אטיבר סאחיב אוגלו אסאדלי (באזרית: Etibar Sahib oğlu Əsədli; נולד ב-12 במאי 1992) הוא פסנתרן אזרי.
קריירה

בשנת 1998 החל אסאדלי ללמוד נגינה על פסנתר בבית ספרו בבאקו. ב-2009, לאחר כ-11 שנות התמקצעות בתחום, התקבל לפקולטה להלחנה באקדמיה למוזיקה של באקו. בין השנים 2008–2013 ערך קונצרטים בפסטיבלי הג'אז בעיר. בנוסף, השתתף בפוריקטים שונים במדינות רבות, דוגמת צרפת, הממלכה המאוחדת, שווייץ, קפריסין, טורקיה, רוסיה וגאורגיה. את לימודיו סיים בהצלחה ב-2014. בשנים 2019–2020 פרסם פרויקט מוזיקלי בן שלושה אלבומי אולפן בשם 1 Hour Azerbaijani Piano Music.
באוקטובר 2023 נחשף על ידי תאגיד השידור האזרי, İctimai Television, כי אסאדלי יחד עם אילקין דובלטוב ומילה מיילס נמנים בין שישה-עשר המועמדים לייצוג אזרבייג'ן באירוויזיון 2024, שהתקיים במאלמה שבשוודיה. עם זאת, השלושה לא נבחרו והפסידו לפאחרי עם "Özünlə apar".‏
אסאדלי חי בצרפת. הוא דובר אזרית, טורקית, צרפתית ואנגלית.
הערות שוליים

↑  Granger, Anthony (29 באוקטובר 2023). "Azerbaijan: Live Auditions Take Place in Baku for Eurovision 2024". Eurovoix. ארכיון מ-2023-10-29. נבדק ב-29 באוקטובר 2023. {{cite web}}:  (עזרה)
↑  Stephenson, James (6 בנובמבר 2023). "Azerbaijan: Six Acts Remain in Contention for Eurovision 2024". Eurovoix. ארכיון מ-2023-11-06. נבדק ב-6 בנובמבר 2023. {{cite web}}:  (עזרה)
↑  Brown, Alistair (7 במרץ 2024). "Azerbaijan: Fahree To Eurovision 2024". Eurovoix. ארכיון מ-2024-03-07. נבדק ב-8 במרץ 2024. {{cite web}}:  (עזרה)
↑  Álvarez, Jesús (13 במרץ 2024). "İlkin Dövlətov acompañará a Fahree representando a Azerbaiyán sobre el escenario de Eurovisión 2024 en Malmö" [İlkin Dövlətov will accompany Fahree representing Azerbaijan on the Eurovision 2024 stage in Malmö]. ESCplus España (בEuropean Spanish). ארכיון מ-2024-03-13. נבדק ב-13 במרץ 2024. {{cite web}}:  (עזרה)
↑  "FAHREE reveals Özünlə Apar for Azerbaijan". Eurovision.tv (באנגלית בריטית). EBU. 15 במרץ 2024. ארכיון מ-2024-03-15. נבדק ב-15 במרץ 2024. {{cite web}}:  (עזרה)
איגואנה (סוג)

| איגואנה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: איגואניים
סוג:: איגואנה
מינים
 איגואנה ירוקה  איגואנת האנטילים הקטנים
שם מדעי
 Iguana ‏לאורנטי, 1768

איגואנה (שם מדעי: Iguana) הוא סוג זוחל המשתייך למשפחת האיגואניים שמוצאה מאמריקה הלטינית והיא אחת הלטאות הגדולות ביותר באמריקה, באורך של מעל 2 מטרים.
כיום ישנם 2 מינים בסוג. עם זאת במשך השנים הכיל הסוג מינים רבים שהועברו לסוגים אחרים, וידועים בשם העממי "איגואנה". השם איגואנה מקורו בשיבוש ספרדי לשם הלטאה בשפת שבט טאינו - Iwana.
מאפיינים

האיגואנות נפוצות בעיקר באמריקה הדרומית והמרכזית. תחום תפוצתן משתרע מדרום ברזיל ופרגוואי עד למקסיקו ולאיים הקאריביים, ומגיע עד למדינות דרום ארצות הברית, כפלורידה וטקסס. האיגואנות ידועות בחוש הטעם המפותח שלהן, מפותח יותר משל בני אדם.
אורכו של זכר איגואנה בוגר יכול להגיע לכ-2 מטרים כאשר הזנב מהווה שני שלישים מאורכו (1.3 מטרים). התזונה העיקרית של האיגואנה היא עלים, פירות וחרקים. לרוב תימצא על ענפי עצים גבוהים אך עדיין תרד לקרקע לחפש פירות שנפלו או מקור מים בו תוכל להתרחץ. האיגואנות נוהגות להיכנס לאגמים ונחלים כדי להתקרר או לברוח מטורפים.
התנהגות

כשהאיגואנה חשה מאוימת, היא תחשוף ציצית עור גדולה מתחת לגרון כדי להפחיד את האויב. כאשר טורף פוטנציאלי יתקרב, האיגואנה תצליף בו עם זנבה הארוך ותישאר במקום. במידה ותהיה לה הזדמנות, האיגואנה תתקוף ולא תברח.
כאשר האיגואנה חשה חמימה ובטוחה, היא תשנה את צבעה מירוק לחום כתמתם. כמו שאר הזוחלים, האיגואנה תשיל את עורה כשהיא תגדל עד שהיא תגיע לגודלה הסופי.
מיון

הסוג כולל שני מינים:
איגואנה ירוקה (Iguana iguana) המשמשת גם כחיית מחמד פופולרית.
איגואנת האנטילים הקטנים (Iguana delicatissima) שהיא מין אנדמי לאיי האנטילים הקטנים
שני מיני הסוג איגואנה מתאפיינים בשורת קוצים גרמיים על גבם המגיעים עד הזנב, בעין שלישית, וב"שק עור" עודף מתחת לגרונם. הם ניחנים בראייה מצוינת למרחק - של צורות, צבעים וצללים.
גלריה

איגואנת האנטילים הקטנים
איגואנה ירוקה
איגואנה בתצוגה בדרום אפריקה
הערות שוליים

↑  קיימים מינים הנקראים איגואנה אך משתייכים למשפחת האיגואניים ולא לסוג איגואנה, ובהם איגואנה ימית (Amblyrhynchus cristatus), איגואנה מצויצת (Conolophus subcristatus) ואחרים.
| --- | --- |
בקרת זהויות :  NLI: 987007538404505171  LCCN: sh85064217
איציק אלשיך

אין תמונה חופשית
איציק אלשיך (נולד ב-11 בנובמבר 1952) הוא מנכ"ל חברת התקליטים "הליקון",
יו"ר פדרציית יצרני המוזיקה הישראלית (סניף של הפדרציה הבינלאומית של יצרני המוזיקה) משנת 2009. דור שני בתעשיית המוזיקה הישראלית.
מנהל את חברת "ישראפון" שעסקה בייצור תקליטי ויניל וכיום בעלת קטלוג ישראלי ותיק (שלישיית גשר הירקון, איש חסיד היה, בוסתן ספרדי).
אלשיך הוא בנם של נפתלי ונלי אלשיך. אביו הקים עם דודו את חברת התקליטים ישראפון ב־1953.
בוגר אוניברסיטת תל אביב בתואר מהנדס אלקטרוניקה.
ב-1985 הקים ביחד עם רוני בראון את חברת המוזיקה "הליקון". הם בחרו לקרוא לה על שם ההר "הליקון" שביוון, "אשר על פי המיתולוגיה היוונית שכנו בו תשע המוזות – אלות היצירה, האמנויות והמדעים, שעיקר תפקידן היה להעניק השראה ליוצרים ובעיקר למשוררים, למוזיקאים ולפילוסופים". השניים שותפים בחלקים שווים ומנהלים את החברה יחדיו.
חברת "הליקון" התפתחה עם השנים והפכה לאחת מחברות המוזיקה המובילות בישראל, עם נתח שוק של כ-35%.
בין האמנים הישראלים הבולטים שהפיקה: ריטה, רמי קלינשטיין, אתניקס, יהודית רביץ, ארקדי דוכין, אביב גפן, עידן רייכל, יהודה פוליקר, עברי לידר, קובי אוז, נינט טייב, שירי מימון.
"הליקון" מייצגת בישראל את החברות הבינלאומיות Universal Music ,EMI.
ל"הליקון" מספר חטיבות לייצוג אמנים ביניהן ניתן למצוא את "הליקון סונגס" - ייצוג כותבים ומלחינים.
"הליקון כנען" - ניהול והפקה של אמנים ומופעים כגון: שלומי שבת, אתניקס, שירי מימון ושמעון בוסקילה, מתי כספי וריקי גל.
כמו כן, הליקון שותפה במועדון רדינג 3 במתחם נמל תל אביב.
הערות שוליים

↑  אודות הליקון
| --- | --- |
בקרת זהויות :  NLI: 987008651987105171  VIAF: 33159335423712962866   WorldCat (עם VIAF): 33159335423712962866
אותימיוס

| --- | --- |

 לידה:  377 מלטיה, האימפריה הרומית
 פטירה:  20 בינואר 473 (בגיל 96 בערך) האימפריה הביזנטית מנזר אותימיוס, האימפריה הביזנטית
 חג:  20 בינואר 
 מחלוקות:  ועידת כלקדון
 
ציור קיר של אותימיוס במנזר דיר חג'לה
אותימיוס או אבטימיוס (בלטינית: Euthymius;‏ 377–473) היה אחד מראשוני ומחשובי הנזירים במדבר יהודה, מייסד של מספר מנזרים מסוג לאורה וקוינוביון.
ביוגרפיה

אותימיוס נולד במליטיני שבארמניה לאם עקרה, שלאחר תפילה במקדש אחד המרטירים חוותה חיזיון על הולדת בנה. לאחר שנולד העניקה לו את השם אותימיוס - בעברית "עודד". הוריו נפטרו בגיל צעיר, ומגיל צעיר התחנך במוסדות דת נוצריים. בגיל 18 הוא הפך לכומר והיה אחראי על מספר מנזרים.
בשנת 406 הגיע לארץ ישראל, והצטרף ללאורה של פרן, אותה ייסד חריטון בקרבת עין פרת שבוואדי קלט. אותימיוס נחשב לבן הדור השני של נזירי המדבר.
לאחר חמש שנים ייסד יחד עם חברו תיאוקטיסטוס קוינוביון בנחל אוג (ואדי מוכליכ), ומכיוון שאותימיוס העדיף את ההתבודדות - הניח לחברו לקרוא למנזר על שמו - "תיאוקטיסטוס", וכן להיות אב המנזר.
הוא ייסד קפלה במצדה, וכן מנזר שיתופי באזור מדבר זיף.
בשנת 428 ייסד את הלאורה הקרויה על שמו - "מנזר אותימיוס" (חאן אל-אחמר, כיום במרכז מישור אדומים, אזור התעשייה של מעלה אדומים). היא הפכה לקוינוביון רק בשנת 482, לאחר מותו. הוא נקבר בקפלה שהוקמה לכבודו במרכז המתחם, ועל אף השינויים שחלו במנזר במהלך השנים שחלפו - הקפלה עדיין נמצאת במרכז המנזר. את המערה שקדמה למנזר אפשר למצוא היום מדרום לשדרה היורדת משכונת נופי סלע במעלה אדומים לכביש ירושלים-יריחו.
אותימיוס היה מנהיג דתי לנזירים ולנוצרים באזורים שבהם פעל, ופעל כמיסיונר לנצר פגנים ויהודים. הוא היה מעורב רבות בסכסוכים הראשונים של הנצרות על אחדות האל ותורת טבעו הדואלי של האל, והייתה לו השפעה אפילו על אודוקיה, אשתו של הקיסר תיאודוסיוס השני. כמנהיג דתי הוא קבע חלק גדול מן התקנות שבעל פה שהיו נהוגות במנזרים השונים, תקנות מחייבות שהועלו על הכתב שנים מאוחר יותר. בין היתר הנהיג את תענית 40 הימים, שבהם נהג לצאת אל המדבר להתבודדות ותפילה. רבים מתלמידיו הפכו לבעלי מעמד רם בממסד הכנסייתי של תקופתו. אחד מתלמידיו הבולטים ביותר היה סבאס. הוא היה נערץ כבר בחייו, ועולי רגל רבים באו אליו לקבל ברכה. לאחר מותו הפכה הקפלה שבה נקבר למקום פולחן, וניסים רבים נקשרו לקברו ולדמותו הנמוכה, כמעט גמדית. רבים טענו שדמותו התגלתה להם בחיזיון לאחר ששהו בקרבת הקבר.
כשני דורות לאחר מותו, כתב קירילוס מסקיתופוליס את הביוגרפיה של אותימיוס.
הכנסייה הכריזה עליו כקדוש ויומו הוא ה-20 בינואר.
ראו גם

נזורה במדבר יהודה
לקריאה נוספת

לאה די סגני, מבוא ותרגום, קירילוס מסקיתופוליס, חיי נזירים ממדבר יהודה, יד בן-צבי, 2005.
יזהר הירשפלד, המדבר של העיר הקדושה - מנזרי מדבר יהודה בתקופה הביזאנטית. יד בן-צבי, 2002.
הערות שוליים

1 2 3  ירושלים לדורותיה, יחידה 4 (כתבו: זאב רובין, פנינה ארד), האוניברסיטה הפתוחה, תשע"ו – 2016, עמ' 68, הערה 147.
| --- | --- |
בקרת זהויות :  NLI: 987007603605305171  GND: 120495597  ISNI: 0000 0000 1249 0028  LCCN: n2015069910  NLA: 61541529  NLG: 333748  SUDOC: 175667454  Trove: 1843208  VcBA: 495/204702  VIAF: 62380476   WorldCat (עם VIAF): 62380476
אוקינאווה (אי)

ערך זה עוסק באי ביפן. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  האוקיינוס השקט
 קואורדינטות:  26°30′0″N 127°56′0″E﻿ / ﻿26.50000°N 127.93333°E﻿ / 26.50000; 127.93333
 ארכיפלג:  איי אוקינאווה, איי ריוקיו
 שטח:  1,206.96 קמ"ר
 אורך:  106.6 קילומטר
 רוחב:  31.2 קילומטר
 גובה מרבי:  Mount Yonaha
 נתונים מדיניים
 מדינה:  יפן 
 אוכלוסייה:  1,224,726 (1 באוקטובר 2005)
 אזור זמן:  UTC +9
  (למפת מחוז אוקינאווה מוגדלת) נההאוקינאווה(למפת מחוז אוקינאווה רגילה) נההאוקינאווה(למפת האוקיינוס השקט רגילה) אוקינאווה(למפת האוקיינוס השקט מוגדלת) אוקינאווה
 מפת אוקינאווה
 
אוקינאווה (ביפנית: 沖縄本島) הוא האי הגדול ביותר מבין האיים בקבוצת האיים אוקינאווה שבקבוצת איי ריוקיו והאי עליו יושבת עיר הבירה של מחוז אוקינאווה, נהה. הוא שוכן כ-640 קילומטרים דרומית לאיי יפן הראשיים וגודלו כ-1,200 קילומטר רבוע.
היסטוריה

האי אוקינאווה היה המקום בו התחוללה מרבית הלוחמה היבשתית בקרב אוקינאווה במהלך מלחמת העולם השנייה, על ידי חיילי צבא ארצות הברית שלחמו בקרב עקוב מדם כדי לכבוש את אוקינאווה על מנת שיוכל להוות בסיס מבצעי לקראת הפלישה המתוכננת לאיי יפן הראשיים. במהלך 81 ימי קרב נהרגו כ־100,000 חיילי הצבא הקיסרי היפני ו-12,510 חיילי צבא ארצות הברית ובנוסף נהרגו או התאבדו עשרות אלפי אזרחים מקומיים – כרבע מאוכלוסיית האי נהרגה או התאבדה.
במהלך הכיבוש האמריקני ביפן, שבא בעקבות כניעת יפן בספטמבר 1945, שלטה ארצות הברית באי אוקינאווה ובאיים סביבו. אלה נשארו תחת שלטון צבאי אמריקני עד ל-17 ביוני 1972, עם מספר רב של בסיסי רגלים, נחתים וחיל אוויר. מאז שנת 1972 נשארו כוחות אמריקניים באי, אך השלטון חזר לידי ממשלת יפן תוך חתימה על הסכם שיתוף פעולה בין המדינות.
בשנת היובל לסיום מלחמת העולם השנייה הקימו היפנים באוקינאווה אנדרטה משותפת לזכרם של החיילים היפנים והאמריקאים שנפלו בקרב על האי.
בפברואר 2010 פקדה את האי רעידת אדמה במגניטודה של 7 בסולם ריכטר.
דמוגרפיה

נכון לשנת 2022, אוכלוסיית האי מונה 1,466,870 נפש, לרבות אזרחים יפנים ואנשי צבא אמריקנים ומשפחותיהם. חלקו הצפוני של האי לא מיושב ברובו ובמרכז האי ודרומו נמצאים רוב המרכזים העירוניים, כולל עיר הבירה, נהה. רוב הנוכחות האמריקנית באי היא במרכזו, אולם קיימים מספר בסיסים קטנים גם בחלקו הצפוני.
גאוגרפיה

אוקינאווה הוא האי החמישי בגודלו ביפן, עם שטח של 1,201.03 קמ"ר. חלקו הדרומי של האי מורכב מסלע שמקורו בשוניות אלמוגים, ואילו חלקו הצפוני מורכב בעיקר מסלע בזלת. הסלע קל התמס הגירי בחלקו הדרומי של האי גרם להיווצרות מערות נטיפים רבות. האקלים באי הוא אקלים אקלים סובטרופי אופייני והעונה הגשומה היא בסוף האביב.
כלכלה > תיירות

האי מושך אליו מדי שנה עשרות אלפי תיירים, בעיקר תיירות פנים מיפן. בצפון האי ניתן למצוא אתרים אשר ממחישים את התרבות המקומית ואת אורח החיים של המקומיים. בכל שנה מתקיימים שני פסטיבלים. אתרי משיכה נוספים כוללים גם את חוף הים, פארקים ומוזיאונים וצוק אוקינאווה שבעבר שימש כ"אתר התאבדות" לאוכלוסיית המקום וכיום משמש כאתר נוף.
כלכלה > צבא ארצות הברית

באי ישנם כ-32 בסיסים אמריקניים של חיל האוויר, חיל הים וחיל הנחתים. לבסיסים נתח של 4%–5% מכלכלת האי. ב-2012 נחתם הסכם בין יפן וארצות הברית שלפיו ארצות הברית תצמצם את כוחותיה באי בהדרגה אך עדיין תישאר נוכחות אמריקנית.
תחבורה

באי נמל תעופה בינלאומי בעיר הבירה, נהה. בנוסף, במטרופולין הדרומי של האי קיימת רכבת קלה אשר נוסעת על גשרים. האי מרושת ברשת דרכים ראשיות ובדרכים מהירות בתשלום.
אותך

| --- | --- |
 סינגל בביצוע אילנה אביטל
 מתוך האלבום לאהוב אותך
 יצא לאור:  מרץ 1977
 שפה:  עברית 
 אורך:  3:30
 חברת תקליטים:  הד ארצי 
 כתיבה:  שייקה פייקוב
 לחן:  שייקה פייקוב
 הפקה:  אלדד שרים
 
"אותך" הוא שיר שכתב והלחין שייקה פייקוב, עיבד אלדד שרים עבור אילנה אביטל ויצא לאור במרץ 1977.
רקע

שלמה צח יזם מפגש בין שייקה פייקוב לאילנה אביטל, שהייתה אז בת 16, כדי שישמע אותה שרה וכתוצאה מהמפגש נוצר השיר "אותך".
השיר השתתף בפסטיבל הזמר והפזמון 1977 והגיע למקום השלישי בתחרות.
במצעד השבועי של רשת ג' הגיע השיר בשיאו למקום השני.
במצעד השנתי לשנת 1977 של רשת ג' הגיע השיר למקום העשירי.
מיקומי שיא

|   ‏‏‏  מצעדים ודירוגים (1977)> מדינה |   ‏‏‏  מצעדים ודירוגים (1977)> מצעד |   ‏‏‏  מצעדים ודירוגים (1977)> מיקום שיא |   ‏‏‏  מצעדים ודירוגים (1977)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|   ‏‏‏  מצעדי סוף שנה (1977)> מדינה |   ‏‏‏  מצעדי סוף שנה (1977)> מצעד |   ‏‏‏  מצעדי סוף שנה (1977)> מיקום שיא |   ‏‏‏  מצעדי סוף שנה (1977)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 10 |  |
גרסאות מחודשות

בשנת 1993 הוציאה אילנה אביטל חידוש לשיר שנקרא "אותך פעם שנייה".
בעשור הראשון של המאה ה-21 הוציאה אילנה אביטל חידוש לשיר שנקרא "אותך היום", ובנוסף יצא לו וידאו קליפ.
הערות שוליים

↑   אילנה אביטל - אותך, סרטון  באתר יוטיוב (אורך: 4:18)
↑   אילנה אביטל - אותך, סרטון בערוץ "Tomer", באתר יוטיוב (אורך: 03:45)
↑   אילנה אביטל - אותך... פעם שניה, סרטון  באתר יוטיוב (אורך: 4:37)
↑   אילנה אביטל - אותך היום / Ilana Avital - You Today, סרטון  באתר יוטיוב (אורך: 4:57)
↑  אותך היום, באתר אקו"ם
↑  מילות השיר "אותך היום", באתר שירונט
↑   אילנה אביטל - אותך... פעם שניה, סרטון  באתר יוטיוב (אורך: 4:18)
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"